**PARLAMENTUL ROMÂNIEI**



***Comisia pentru politică externă***

Nr. XXIV/257/04.09.2025

**SINTEZA**

**lucrărilor Comisiei pentru politică externă**

**din ziua de 04 septembrie 2025, orele 10:00**

Comisia pentru politică externă şi-a desfăşurat lucrările în ziua de 04 septembrie 2025.

În data de 04 septembrie 2025, ședința comisiei s-a desfășurat în sistem mixt, începând cu ora 10:00.

La ședința Comisiei pentru politică externă, care s-a desfăşurat în format fizic, la sediul Senatului, precum și on-line, prin intermediul aplicaţiei Cisco Webex Meetings, au participat :

În format fizic: dl. senator Titus Corlăţean – președinte, dl. senator Adrian Streinu Cercel, dna. senator Carmen Orban, dna senator Simona Spătaru;

În format online: dl. Senator Sorin Lavric – vicepreședinte, dl. senator Clement Sava – secretar, dl. senator George-Cătălin Bochileanu, dl. senator Robert Cazanciuc, dl. senator Andrei Dîrlău, dna. senator Cristina Dumitrescu, dl. senator Novak Levente, dl. senator Eugen Dogariu, dl. senator Sorin Cimpeanu, dl. senator Niculescu-Țăgârlaș Cristian-Augustin.

Ședința a fost condusă de dl. senator Titus Corlăţean, președintele Comisiei.

Ordinea de zi pentru această ședință a cuprins:

1. Inițiative legislative aflate în portofoliul comisiei;

2. Memorandumuri aferente unor acțiuni parlamentare de relații externe.

Ordinea de zi a fost adoptată în unanimitate.

1. **A fost dezbătut următorul** **proiect de lege:**
2. **L 221/2025 - Proiect de lege privind aprobarea Ordonanţei Guvernului nr.15/2025 pentru modificarea Ordonanţei Guvernului nr.43/1997 privind regimul drumurilor**

**Inițiator: Guvernul României**

Prezentul proiect de lege are ca obiect de reglementare modificarea Ordonanţei Guvernului nr. 43/1997 privind regimul drumurilor.

Schimbări preconizate:

Prin prezentul proiect de act normativ se propune modificarea Ordonanţei Guvernului nr. 43/1997, după cum urmează:

a) Modificarea literei d) a alineatului (1) din articolul 6;

b) Abrogarea literei b) a articolului 40' şi a alineatului (1) a articolului 41;

c) Modificarea literelor k) şi l) a alineatului (1) din articolul 61;

d) Modificarea literei c) a articolului 61.

Totodată, proiectul prevede şi adoptarea, in termen de 30 de zile de la data intrării in vigoare a prezentei ordonanţe, prin ordin al ministrului transporturilor şi infrastructurii, a normelor metodologice pentru efectuarea controlului de către personalul Companiei Naţionale de Administrare a Infrastructurii Rutiere - S.A., prin intermediul sistemelor automate, prevăzute la art. 60 aim . (5) din OG nr. 43/1997, instalate pe drumurile de interes naţional.

Membrii Comisiei pentru politică externă au analizat textul documentului și au hotărât, cu unanimitate de voturi, să adopte un aviz favorabil, fără amendamente.

1. **Au fost dezbătute următoarele memorandumuri:**

**Membrii comisiei au dezbătut și avizat favorabil, cu unanimitate de voturi, următoarele memorandum-uri aferente unor acțiuni parlamentare de relații externe:**

1. Participarea unei delegații din partea Senatului României la reuniunea Comisiei Adunării Parlamentare a Consiliului Europei pentru alegerea judecătorilor la Curtea Europeană a Drepturilor Omului (Paris, 15 septembrie 2025).

2. Participarea dlui senator Levente Novak, membru al Delegației Parlamentului României la APM, la Segmentul la nivel înalt al celei de a 80-a sesiuni a Adunării Generale a Națiunilor Unite și evenimentele asociate (New York, 21-25 septembrie 2025).

3. Participarea unei delegații din partea Senatului României la Summit-ul Femeilor Lideri Politici, cu tema Un viitor pozitiv: construirea încrederii și stimularea progresului (Podgorița, 28-30 septembrie 2025).

Ședința Comisiei a fost declarată închisă de către domnul senator Titus CORLĂȚEAN, președintele Comisiei pentru politică externă.